14032. 



ΕΦΗΜΕΡΙΣ ΤΗΣ ΚΥΒΕΡΝΗΣΕ8Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

31 ΔΕΚΕΜΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1383 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αποχαρακτηρισμός τμήματος Παλαιάς Ε.Ο. Καβάλας - Ξάνθης 
από χ.θ. 8+800 έως και χ.θ. 9+550 (πριν από τον οικισμό Ν. 
Καρβάλης), λόγω παραλλαγής, κατ’ εφαρμογή του άρθρου 23 

παρ. 9-13 του Π,Δ. της 25/28 Νοεμβρίου 1929. 1 

Αποχαρακτηρισμός εγκαταλειφθέντος λόγω παραλλαγής τμήματος 
Παλαιάς Επαρχιακής Οδού Κιλκίς - Μεταλλικού και ένταξή του 
στα δημόσια κτήματα, κατ’ εφαρμογή του άρθρου 23 παρ. 9-13 

του Π.Δ. της 25/28 Νοεμβρίου 1929. 2 

Καθορισμός των ορίων του Αιγιαλού και δημιουργία ζώνης παρα¬ 
λίας στη θέση «ΠΛΑΤΙΑ ΑΜΜΟΣ» Κοινότητας Καρύτσας Ν. 

Λάρισας... 3 

Εφαρμογή άρθρου 1 του Ν. 653/77 «περί υποχρέωσεως των παρό¬ 
διων ιδιοκτητών για την διαπλάτυνση της απαλ/σης της νέας 
Ε.Ο. Αγ. Προδρόμου - Πολυγύρου, από χ.θ. 29+700, 17 έως 
Χ.Θ. 30+243,6 για την εξομάλυνση των πρανών των ορυγμά¬ 


των του αυχένα Παλαιοκάστρου στο Ν. Χαλκιδικής. 4 

Αποχαρακτηρισμός τμήματος του υπ’ αριθ. 1 παλαιού επαρχιακού 
δρόμου «Πολυγύρου - Νέα Μουδανιά - Βάλτα δια Γερακινής και 
Ν. Ποτίδαιας». 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΑΜΕΟ/α/3026 (1) 

Αποχαρακτηρισμός τμήματος Παλαιάς Ε.Ο. Καβάλας - Ξάνθης από 
χ.θ. 8+800 έως και χ.θ. 9+550 (πριν από τον οικισμό Ν. Καρβά¬ 
λης), λόγω παραλλαγής, κατ’ εφαρμογή του άρθρου 23 παρ. 9-13 
του Π.Δ. της 25/28 Νοεμβρίου 1929. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Π.Δ. 69/88 «Περί Οργανισμού της ΓΓΔΕ και το ΠΔ 293/91 
«Περί σύστασης Οργανικής Μονάδας στη ΓΓΔΕ του ΥΠΕΧΩΔΕ». 


2. Το άρθρο 23 παρ. 9-13 του Π.Δ. της 25/28 Νοεμβρίου 1929 
«Περί των αχρηστευομένων τμημάτων εθνικών ή επαρχιακών οδών 
ένεκα 'τροποποιήσεως της παλαιάς χαράξεως». 

3. Το Ν. 3155/55 «Περί κατασκευής και συντηρήσεως οδών» και τα 
εκτελεστικά του Διατάγματα. 

4. Την με αριθ. Γ. 25871/9.7.63 απόφαση Υπουργού Δημοσίων 
Έργων «Περί αριθμήσεως εθνικών οδών», αφού είδαμε: 

1. Τα με αριθ. 46/21.2.91 και 1997/24.7.91 έγγραφα της 3ης 
ΔΕΚΕ Καβάλας, με τα οποία δηλώνει ότι δεν έχει αντίρρηση για τον 
αποχαρακτηρισμό του υπόψη οδικού τμήματος, διότι αυτό έχει αρχη- 
, στευθεί μετά την κατασκευή της νέας ΈΟ. και εξυπηρετεί μόνο προσκεί¬ 
μενες ιδιοκτησίες. 

2. Τα με αριθ. 629/26.3.91 και 2614/8.8.91 έγγραφα της Δ/ 
νσης Συγκ. Έργων τ. 5ης ΠΥΔΕ, με τα οποία συμφωνεί για τον αποχα¬ 
ρακτηρισμό, και την ένταξη του υπόψη τμήματος στο κοινοτικό δίκτυο 
Ν. Καρβάλης Ν. Καβάλας. 

3. Τα με αριθ. 6316/17.6.92, 262/12.6.92, 3818/3.6.92, 
9387/27.5.92, 1886/26.5.92 έγγραφα Πολεοδομίας, Δ.Ο.Υ., Δ/ 
νσης Δασών, ΤΥΔΚ, και ΔΤΥΝ Καβάλας αντίστοιχα, με τα οποία δη¬ 
λώνεται ότι οι Υπηρεσίες αυτές δεν έχουν αντίρρηση για τον υπόψη απο¬ 
χαρακτηρισμό. 

4. Την από 25.8.92 Εισήγηση της Δ/νσης Μελετών Έργων Οδο¬ 
ποιίας και την σχετική γνωμοδότηση του Συμβουλίου Δημ. Έργων 
(Τμήμα Κατασκευών), όπως αυτή διατυπώνεται στην Πράξη του με 
αριθ. 1/7.9.92. 

5. Την με αριθ. 90/1991 απόφαση Κοινοτικού Συμβουλίου Ν. Καρ¬ 
βάλης Ν. Καβάλας, με την οποία η Κοινότητα αποδέχεται τον αποχα¬ 
ρακτηρισμό του υπόψη οδικού τμήματος, και την ένταξή του στο κοινο¬ 
τικό δίκτυο, αποφασίζουμε: 

Εγκρίνουμε τον αποχαρακτηρισμό του τμήματος της Παλαιάς Ε.Ο. 
Καβάλας - Ξάνθης, από χ.θ. 8+800 έως και χ.θ. 9+550 (πριν από 
τον οικισμό Ν. Καρβάλης), συνολικού μήκους 750 μ. περίπου, και την 
ένταξή του στο κοινοτικό δίκτυο Ν. Καρβάλης Ν. Καβάλας, σύμφωνα 
με την παρ. 11 του άρθρου 23 του Π.Δ. της 25/28 Νοεμβρίου 1929. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 18 Δεκεμβρίου 1992 
Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 

Αριθ. ΑΜΕΟ/«/3177 (2) 

Αποχαρακτηρισμός εγκαταλειφθέντος λόγω παραλλαγής τμήματος 
Παλαιάς Επαρχιακής Οδού Κιλκίς - Μεταλλικού και ένταξή του 
στα δημόσια κτήματα, κατ’ εφαρμογή του άρθρου 23 παρ. 9-13 του 
Π.Δ. της 25/28 Νοεμβρίου 1929. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Π.Δ. 69/88 «Περί Οργανισμού της ΓΓΔΕ» και το Π.Δ. 
293/91 «Περί σύστασης Οργανικής Μονάδας στη ΓΓΔΕ του ΥΠΕ- 
ΧΩΔΕ». 

2. Το άρθρο 23 παρ. 9-13 του Π.Δ. της 25/28 Νοεμβρίου 1929 
«Περί των αρχηστευομένων τμημάτων εθνικών ή επαρχιακών οδών 
ένεκα τροποποιήσεως της παλαιάς χαράξεως». 

3. Το Ν. 3155/55 «Περί κατασκευής και συντηρήσεως οδών» και τα 
εκτελεστικά του Διατάγμα, αφού είδαμε: 

1. Την με αιρθ. Τ. 1888/29.5.92 γνωμοδότηση της ΔΤΥΝ Κιλκίς 
στην οποία αναφέρεται ότι το οδικό τμήμα του θέματος δεν είναι χρή¬ 
σιμο στο δημόσιο, ούτε αναγκαίο για την προσπέλαση στη νέα οδό των 
τέως παρόδιων ιδιοκτητών. 


2. Τα με αριθ. 2413/2.6.92, 2185/8.6.92, 145/92, 5464/ 
11.6.92 έγγραφα Δ/νσης Δασών Κιλκίς, Πολεοδομίας Κιλκίς, Δήμου 
Κιλκίς και ΤΥΔΚ Κιλκίς αντίστοιχα, στα οποία αναφέρουν ότι το υπόψη 
οδικό τμήμα δεν είναι αναγκαίο για οποιαδήποτε δημόσια χρήση. 

3. Την από 25.8.92 εισήγηση της Δ/νσης Μελετών Έργων Οδο¬ 
ποιίας και τη σχετική γνωμοδότηση του Συμβουλίου Δημ. Έργων 
(Τμήμα κατασκευών), όπως αυτή διατυπώνεται στην Πράξη του με 
αριθ. 2/7.9.92, αποφασίζουμε: 

Εγκρίνουμε τον αποχαρακτηρισμό και την ένταξη στα δημόσια κτή¬ 
ματα, του εγκαταλειφθέντος λόγω παραλλαγής τμήματος της Παλαιάς 
Επαρχιακής Οδού Κιλκίς - Μεταλλικού, που φαίνεται με στοιχεία ΘΙ- 
ΚΑΔΕΘ στο τοπογραφικό διάγραμμα του Τοπο. Μηχ/κού Κιλκίς Δ. 
Τερζίδη, θεωρηθέντος από την ΔΤΎΝ Κιλκίς, εμβαδού 597,54 τετ. μέ¬ 
τρων, σύμφωνα με τις παρ. 12, 13 του άρθρου 23 του Π.Δ. της 25/28 
Νοεμβρίου 1929. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 18 Δεκεμβρίου 1992 

Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 

Αριθ. 2359 (3) 

Καθορισμός των ορίων του Αιγιαλού και δημιουργία ζώνης παραλίας 
στη θέση «ΠΛΑΤΙΑ ΑΜΜΟΣ» Κοινότητας Καρύτσας Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις των άρθρων 1 μέχρι 7 του Α.Ν. 2344/1940 «περί 
Αιγιαλού και παραλίας» όπως τροποποιήθηκαν με τις διατάξεις του άρ¬ 
θρου 13 του Ν. 1078/80 και το άρθρο 23 του Ν. 1337/1983. 

2. Τις διατάξεις των άρθρων 100 και 153 του Π.Δ. 284/1988 
(ΦΕΚ 128 και 165/1988 «περί οργανισμού Υπουργείου Οικονομι¬ 
κών»). 

3. Την από 31.8.1992 έκθεση της επιτροπής καθορισμού των ορίων 
αιγιαλού και παραλίας, που καθόρισε τα όρια του αιγιαλού και παραλίας 
στην περιοχή και θέση «ΠΛΑΤΙΑ ΑΜΜΟΣ» της κτηματικής περιφέ¬ 
ρειας της κοινότητας Καρύτσας του Νομού Λάρισας και το από τον 
Απρίλιο 1992 με κλίμακα 1:500 τοπογραφικό διάγραμμα του πολιτι¬ 
κού Μηχανικού Κυριαζή Πράττου που θεωρήθηκε τον Ιούλιο 1992 από 
τον Διευθυντή της Δ/νσης Τεχνικών Υπηρεσιών της Νομαρχίας Λάρι¬ 
σας Απόστολο Λύτρα και συνοδεύει την έκθεση της προαναφερομένης 
επιτροπής. 

4. Την σύμφωνη γνώμη του Γενικού Επιτελείου Ναυτικού που διατυ¬ 
πώθηκε στο υπ’ αριθ. Φ.544.5/714/92/Σχ. 1614/24.11.92 έγ¬ 
γραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/1955) «περί διοικητικής αποκέντρωσης» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από τις κατά το 
άρθρο 1 παρ. 1 του Ν. 3200/1955 αρμοδιότητας των Νομαρχών, 
αντικειμένων τινών αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984 για μετα¬ 
βίβαση αρμοδιοτήτων του Υπουργού Οικονομικών στους Νομάρχες και 
στις περιφερειακές αρχές διανομαρχιακού επιπέδου, αποφασίζουμε: 

Επικυρώνουμε την από 31.8.1992 έκθεση της επιτροπής καθορι¬ 
σμού των ορίων του Αιγιαλού και παραλίας, καθώς και το από τον 
Απρίλιο 1992 συνημμένο σ’ αυτή Τοπογραφικό διάγραμμα, το οποίο 
συντάχθηκε από τον Πολιτικό Μηχανικό Κυριαζή Πράττο με κλίμακα 
1:500 και θεωρήθηκε τον Ιούλιο 1992 από τον Δ/ντή της Δ/νσης Τε¬ 
χνικών Υπηρεσιών Ν. Λάρισας Απόστολο Λύτρα επί του οποίου η πιο 
πάνω επιτροπή καθόρισε τα όρια του Αιγιαλού με κόκκινη συνεχή πολυ¬ 
γωνική γραμμή 1,2,3....14 την οριογραμμή της παραλίας με κίτρινη 
συνεχή πολυγωνική γραμμή 1, 2, 3 .... 14 παράλληλη προς την 
γραμμή του Αιγιαλού και σε σταθερή απόσταση 10 μέτρων από αυτή 
στη θέση «ΠΛΑΤΙΑ ΑΜΜΟΣ» της Κοινότητας Καρύτσας του Νομού 
Λάρισας. 

Η απόφαση αυτή με την έκθεση της επιτροπής και το διάγραμμα να 
δημοσιευθούν στην Εφημερίδα της Κυβερνήσεως. 

Λάρισα, 16 Δεκεμβρίου 1992 
Ο Νομάρχης 

ΑΝΔΡΕΑΣ ΕΞΑΔΑΚΤΥΛΟΣ 

ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΛΑΡΙΣΑΣ 
ΚΤΗΜΑΤΙΚΗ ΥΠΗΡΕΣΙΑ 
ΔΙΟΓΕΝΟΥΣ 19 

ΕΚΘΕΣΗ 

Επιτροπής καθορισμού ορίων Αιγιαλού και Παραλίας (άρθρ. 74 Π.Δ. 
636/77) στη θέση Πλατύς Άμμος της Κοινότητας Καρύτσας Λάρισας. 
Λάρισα σήμερα 31.8.1992 οι υπογεγραμμένοι: 

1. Κωστόπουλος Δημήτριος Προϊστάμενος Κτηματικής Υπηρεσίας 
ως Πρόεδρος. 

2. Λυτροκάπης Χρήστος Πολιτικός Μηχανικός ως αναπληρωτής του 
κωλυομένου Δ/ντού της Δ/νσης Τεχνικών Υπηρεσιών Ν. Λάρισας. 

3. Παπαχρήστου Ευστάθιος υποπλοίαρχος ΛΣΑ ως αναπληρωτής 


του κωλυομένου Λιμενάρχη του Κεντρικού Λιμεναρχείου Θεσ/νίκης ως 
μέλη που αποτελούμε την Επιτροπή καθορισμού των ορίων Αιγιαλού 
και Παραλίας δυνάμει του αρθρ. 74 του Π.Δ. 636/77 όπως τροποποι¬ 
ήθηκε και ισχύει με το άρθρο 9 παρ. I κεφ. β' της αριθ. Γ2Ι.8/181/ 
26.4.1982 κοινής απόφασης των Υπουργών Προεδρίας Κυβερνήσεως 
και Οικονομικών (ΦΕΚ 214/82 τ.β) και την αριθ. 2077/18.12.1991 
απόφαση του Νομάρχη Λάρισας (άρθρ. 100 Π.Δ. 284/1988) Οργανι¬ 
σμός του Υπουργείου Οικονομικών συνήλθαμε σήμερα ύστερα από πρό¬ 
σκληση του Προέδρου της Επιτροπής, αφού λάβαμε υπόψη: 

1. Τις διατάξεις του Α.Ν. 2344/1940 περί Αιγιαλού και Παραλίας 
όπως τροποποιήθηκαν και συμπληρώθηκαν αργότερα και ισχύουν σή¬ 
μερα καθώς και την σχετική με τον καθορισμό των ορίων του Αιγιαλού 
και Παραλίας διοικητικής και δικαστηριακής Νομολογίας. 

2. Τα σχετικά τοπογραφικά και υψομετρικά διαγράμματα της παρα¬ 
λιακής περιοχής Καρύτσας στη θέση Πλατύς Άμμος που συντάχθηκαν 
από τον ιδιώτη Μηχανικό τον Απρίλιο του 1992 Κυριαζή Πράττο με 
κλίμακα: 1:500 σε 8 φωτοτυπημένα αντίγραφα το καθένα ηλεγμένα 
για την ακρίβεια της αποτύπωσης και θεωρημένα από τον Δ/ντή ΤΥΝ 
Λάρισας Λύτρα Απόστολο τον Ιούλιο του 1992 για τον σκοπό του καθο¬ 
ρισμού Αιγιαλού και Παραλίας στην πιο πάνω περιοχή. 

3. Τις πληροφορίες που μας δόθηκαν από κατοίκους της Κοινότητας 
Καρύτσας σχετικά με την θέση της θάλασσας και του Αιγιαλού και Πα¬ 
ραλίας στην περιοχή κατά το παρελθόν. 

4. Την γνώμη που σχηματίσαμε με την επιτόπιο μετάβασή μας την 

10.7.1992 στην παραλιακή περιοχή Καρύτσας Λάρισας και ειδικότερα 
στη θέση Πλατύς Άμμος μετά από την με αριθμό Πρωτ. 1114/ 

1.7.1992 πρόσκληση του Προέδρου της Επιτροπής για την ειδική και 
γενική εδαφολογική κατάσταση και τα λοιπά συναφή στοιχεία ήτοι: 

α) Την μορφολογία του εδάφους, επικλινής και σε πολλά σημεία βρα¬ 
χώδης που αρχίζει από το σημείο που βρέχεται η ξηρά από το μέγιστο 
χειμέριο κύμα και που αναπτύσσεται σε βουνό (Κίσσαβος). 

β) Τον θαλάσσιο χώρο που είναι βαθύς απότομος και σε ορισμένα ση¬ 
μεία με βραχάκια. 

γ) Τις παλιρροιακές καταστάσεις που δεν δημιουργούν διαβρώσεις 
λόγω του βραχώδους εδάφους. 

δ) Τις καιρικές συνθήκες της περιοχής Βόρειοι Ανατολικοί άνεμοι 
ισχυροί και με μεγάλη συχνότητα και με μεγάλο ύψος κύματος. 

ε) Τα μεγάλα Πλατάνια ίσως αιωνόβια που υπάρχουν κατά μήκος 
της ακτής και τα εναπομείνοντα σημάδια από απόβλητα που εναποθέτει 
το μέγιστο χειμερινό κύμα και υπάρχουν εμφανή σημεία ζώνης βλάστη¬ 
σης, αποδεικνύουν το εύρος του Αιγιαλού. 

5. Ότι ο καθορισμός του Αιγιαλού και Παραλίας στη θέση Πλατύς 
Άμμος Καρύτσας, γίνεται για πρώτη φορά, αποφασίζουμε: 

1. Καθορίζουμε πάνω στα από Απρίλιο 1992, τοπογραφικά δια¬ 
γράμματα που συντάχθηκαν από τον ιδιώτη Μηχ/κό Κυριαζή Πράττο 
και θεωρήθηκαν από τον Δ/ντή Τ.Υ.Ν. Λάρισας Απόστολο Λύτρα, την 
οριογραμμή του Αιγιαλού με κόκκινη συνεχή Πολυγωνική γραμμή 1’ 2' 
3'.... 14' της οποίας οι κορυφές εξασφαλίζονται με συντεταγμένες από 
σταθερά σημεία όπως απεικονίζονται στον πίνακα συντεταγμένης Αι- 
γιαλού του πιο πάνω διαγράμματος. 

2. Την οριογραμμή της παραλίας με κίτρινη συνεχή πολυγωνική 
γραμμή Γ 2’ 3' ... 14' παράλληλη προς την γραμμή Αιγιαλού και σε 
σταθερή απόσταση 10 μ. από αυτήν, οι κορυφές της παραλίας εξασφαλί¬ 
ζονται από σταθερά σημεία με συντεταγμένες όπως απεικονίζονται στον 
πίνακα συντεταγμένων της παραλίας. Η ζώνη παραλίας καθορίζεται 
για εξυπηρέτηση των σκοπών της παραγράφου 1 του άρθρου 7 του Α.Ν. 
2344/40. 

3. Για τον καθορισμό της παραλίας δεν ελήφθησαν υπόψη τα ιδιω¬ 
τικά τεχνικά έργα. 

4. Καταλήγουμε στο συμπέρασμα ότι δεν υπάρχει Παλαιός Αιγιαλός. 

Ο Πρόεδρος Τα Μέλη 

ΔΗΜΗΤΡΙΟΣ ΚΩΣΤΟΠΟΥΛΟΣ ΧΡΗΣΤΟΣ ΛΥΤΡΟΚΑΠΗΣ 

ΕΥΣΤΑΘΙΟΣ ΠΑΠΑΧΡΗΣΤΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 74315 (4) 

Εφαρμογή άρθρου 1 του Ν. 653/77 «περί υποχρέωσεως των παρόδιων 

ιδιοκτητών για την διαπλάτυνση της απαλ/αης της νέας Ε.Ο. Αγ. 

Προδρόμου - Πολυγύρου, από χ.θ. 29+700, 17 έως Χ.θ. 

30+243,6 για την εξομάλυνση των πρανών των ορυγμάτων του 

αυχένα Παλαιοκάστρου στο Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Το Ν. 653/77 «περί υποχρεώσεως των παρόδιων ιδιοκτητών για 
την διάνοιξη Εθν. Οδών κ.λπ.». 

2. Τις διατάξεις των παρ. 9 και 10 του άρθρου 62 του Ν. 947/79 
«περί οικιστικών περιοχών» και του Π.Δ. 929/79 και το Ν. 960/ 
21.8.79 και ιδιαίτερα την παρ. 4 του άρθ. 9 με τις οποίες τέθηκαν σε 
εφαρμογή νέες διατάξεις απαλ/σεων με επιβάρυνση των παρόδιων ιδιο¬ 
κτητών για τις περιπτώσεις Εθνικών οδών (νέες διανοίξεις βελτιώσεις ή 
διαπλατύνσεις) και επαρχιακών Δημοτικών και Κοινοτικών οδών (νέες 
διανοίξεις, βελτιώσεις). 

3. Τις διατάξεις του Ν. 3200/55 «περί διοικ/κής αποκέντρωσης» 
όπως τροποποιήθηκε και συμπληρώθηκε με τα Ν.Δ. 532/70 Β.Δ. 
704/70 και Π.Δ. 551/88. 

4. Το έγγραφο με αριθ. οικ. 9703/2.11.92 της Δ/νσης Συγκ/κών 
Έργων τέως 3ης ΠΥΔΕ με το οποίο έστειλε κτηματολογικά διαγράμ¬ 
ματα και πίνακες νόμιμα θεωρημένα από τον Προϊστάμενο της 2ας 
ΔΕΚΕ θεσ/νίκης θ. Δώδου και εγκεκριμένα με την υπ’ αριθ. 3480/ 
30.10.92 απόφαση του Προϊστάμενου της Δ.Σ.Ε της τέως 3ης ΠΤΔΕ 
για την διαπλάτυνση της αρχικής απαλ/σης της νέας Ε.Ο. Αγ. Προδρό¬ 
μου - Πολυγύρου από Χ.θ 29+700,17 ως Χ.θ 30+243,67, για την 
εξομάλυνση των πρανών των ορυγμάτων του αυχένα Παλαιοκάστρου 
και που αφορά έκταση 13.594,0 μ2 που πρέπει να απαλλοτριωθεί, 
αποφασίζουμε: 

Ορίζουμε έκταση 13.594,0 μ2 που βρίσκεται στην Χ.θ. 
29+700,17 έως Χ.θ. 30+243,67, της νέας Ε.Ο Αγ. Προδρόμου - 
Πολυγύρου όπως αυτή εμφανίζεται στο θεωρημένο κτηματολογικό διά¬ 
γραμμα από τον προϊστάμενο της 2ης ΔΕΚΕ που είναι απαραίτητη για 
την διαπλάτυνση της νέας Ε.Ο. Αγ. Προδρόμου - Πολυγύρου στην ως 
άνω χιλιομετρική θέση για την οποία έκταση έχουν εφαρμογή οι Δ/ξεις 
του άρθρου 1 του Ν. 653/77. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πολύγυρος, 9 Δεκεμβρίου 1992 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 
-♦- 

Αριθ. 74737/οικ. (5) 

Αποχαρακτηρισμός τμήματος του υπ’ αριθ. 1 παλαιού επαρχιακού δρό¬ 
μου «Πολυγύρου - Νέα Μουδανιά - Βάλτα δια Γερακινής και Ν. 

Ποτίδαιας». 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις: 

α) Του Ν. 3200/1955 περί διοικητικής αποκέντρωσης όπως τροπο¬ 
ποιήθηκε και συμπληρώθηκε με τα Ν.Δ/τα 3620/1956 532/70. 

β) Του Π.Δ/τος 910/1977 «Περί οργανισμού του ΤΔΕ». 

γ) Του Π.Δ/τος της 25/28 Νοεμβρίου 1929 «περί κωδικοποιήσεως 
των περί κατασκευής οδών κειμένων Δ/ξεων» ειδικώτερα δε το άρθρο 
23 παρ. 9 και 11 αυτού. 

2. Την 166/1992 απόφαση του Δημοτικού Συμβουλίου Πολυγύρου 
με την οποία γίνεται αποδεκτή ομόφωνα η κατάταξη του υπό χαρακτη¬ 
ρισμό υπ’ αριθ. 1 παλαιού επαρχιακού δρόμου Πολυγύρου - Νέα Μου- 
δανιά - Βάλτα δια Γερακινής και Ν. Ποτίδαιας σε Δημοτικό. 

3. Την γνωμοδότηση του Ν.Σ.Δ.Ε.Ν Χαλ/κής που διατυπώθηκε στο 
θέμα 8 της 17/2.12.92 συνεδρίας με την οποία εγκρίνεται ο αποχαρα¬ 
κτηρισμός του υπόψη τμήματος ως Δημοτικού, αποφασίζουμε: 

Εγκρίνουμε τον αποχαρακτηρισμό του υπ’ αριθ. 1 παλαιού επαρχια¬ 
κού δρόμου «Πολύγυρος - Ν. Μουδανιά - Βάλτα δια Γερακινής και Ν. 
Ποτίδαιας», και τον χαρακτηρισμό αυτού ως Δημοτικού δρόμου στο 
τμήμα από την διασταύρωση του με το υπ’ αριθ. 2 επαρχιακό δρόμο και 
με κατεύθυνση προς την θέση «Μουρλάκου Πηγάδι» σε μήκος 80 μ. πε¬ 
ρίπου. 

Η παρούσα να δημοσιευθεί στην Εφημερίδα της Κυβερνήσεως. 

Πολύγυρος, 7 Δεκεμβρίου 1992 

Ο' Νομάρχης 
Μ. ΚΑΝΩΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



